Fræðslumiðstöð atvinnulífsins ehf. er í eigu Alþýðusambands Íslands , Samtaka atvinnulífsins , BSRB , Sambands íslenskra sveitarfélaga og fjármálaráðuneytisins . Hlutverk FA er að vera samstarfsvettvangur og sérfræðisetur aðila vinnumarkaðarins um fullorðins - og starfsmenntun á íslenskum vinnumarkaði í samstarfi við aðrar fræðslustofnanir . Hjá FA vinna nú 17 starfsmenn , flestir sérfræðingar á sviði fullorðinsfræðslu . Markmið FA er að veita starfsmönnum á vinnumarkaði , sem ekki hafa lokið prófi frá framhaldsskóla , tækifæri til að afla sér menntunar eða bæta stöðu sína á vinnumarkaði og auka þar með samkeppnishæfni íslensks atvinnulífs .